**Detroit Lions** je momčad američkog nogometa iz Detroita u Michiganu. Osnovani su 1929. u Portsmouthu u Ohiu pod imenom Portsmouth Spartans. Dosad su osvojili 4 naslova prvaka, sva četiri u eri prije Super Bowla. Natječu se u sjevernoj diviziji NFC konferencije. Od sezone 2002. svoje domaće utakmice igraju na stadionu Ford Field.

Povijest kluba
--------------

### Počeci u Portsmouthu i preseljenje u Detroit

Portsmouth Spartansi postali su član NFL lige 1930. U toj ligi je Portsmouth bio drugi najmanji grad (manji je bio samo Green Bay). Već u svojoj drugoj sezoni, Spartansi su bili izjednačeni na prvom mjestu s Chicago Bearsima po broju pobjeda, te se između njih odigrala utakmica za odluku o prvaku. Tu je utakmicu Chicago dobio 9:0, a ona se smatrala prvom utakmicom doigravanja u povijesti lige (iako to zapravo nije bila). Od iduće sezone NFL liga dijeli klubove u dvije konferencije (istočnu i zapadnu) čiji pobjednici igraju utakmicu za naslov. Mada su i dvije iduće sezone bile rezultatski uspješne, klub je imao financijskih problema te ga 1934. kupuju poslovni ljudi iz mnogo većeg grada, Detroita. Klub se seli iz Portsmoutha i mijenja ime u Detroit Lions.

### Četiri naslova prvaka 1935.-1957.

Već 1935. Lionsi osvajaju svoj prvi naslov, pobjedom nad New York Giantsima 26:7. Do kraja desetljeća nastavljaju s dobrim igrama, ali u 1940-ima uspijevaju završiti samo dvije sezone s pobjedničkim omjerom.

50-e su bile najbolje desetljeće u povijesti za Lionse. Niz loših sezona se prekida 1952. kad osvajaju konferenciju s 9 pobjeda (koliko su imali i Los Angeles Ramsi, koje Lionsi pobjeđuju u utakmici za prvaka divizije). U finalu ih čeka druga vrhunska momčad 50-ih, Cleveland Brownsi. U prvom od ukupno 4 njihova finala između 1952. i 1957. Lionsi odnose pobjedu rezultatom 17:7. Godinu kasnije, Lionsi predvođeni *quarterbackom* Bobbyem Layneom i drugi put pobjeđuju Brownse, ovaj put u puno neizvjesnijoj utakmici, sa 17:16. 1954. Brownsi konačno uzvraćaju Lionsima. Lionsi osvajaju konferenciju, ali u finalu gube od Brownsa čak 56:10. Posljednji njihov okršaj bio je 1957. Ovaj put Cleveland Brownsi teško stradavaju sa 59:14 i Lionsi osvajaju svoj četvrti i posljednji naslov prvaka.

1958. je bila prekretnica za Lionse. Nakon sezone sa samo tri pobjede, Lionsi razmjenjuju Bobbya Laynea u Pittsburgh. Layne, ljut zbog razmjene "proklinje" Detroit Lionse izjavom da neće pobijediti u idućih 50 godina. Do danas, više od 50 godina kasnije, Lionsi nisu osvojili prvenstvo, a pobijedili su u samo jednoj *playoff* utakmici.

### 1958.-1988.

Do početka 80-ih, Lionsi nemaju zapažene uspjehe. Unatoč nekoliko dobrih sezona, u doigravanje ulaze samo 1970. gdje ispadaju već u prvoj rundi od Dallas Cowboysa.

Sezona 1971. u povijesti Lionsa će ostati zapamćena po tragediji koja se dogodila na domaćoj utakmici protiv Chicago Bearsa. *Wide receiver* Lionsa Chuck Hughes pretrpio je srčani udar i umro na terenu. Do danas je to jedini takav slučaj u povijesti lige.

Nakon zbog štrajka skraćene sezone 1982. Lionsi po prvi put u 12 godina ulaze u doigravanje gdje bivaju izbačeni od kasnijih prvaka Washington Redskinsa nakon poraza 31:7. Iduće godine osvajaju diviziju po prvi put od njihovog zadnjeg osvajanja naslova prvaka 1957. Ovaj put ih u divizijskoj rundi doigravanja pobjeđuju San Francisco 49ersi.

### Ponovno u doigravanju

Ford Field
Calvin Johnson
1990-e Detroit Lionsima donose novi uzlet, i to na krilima jednog od najboljih *running backova* u povijesti, Barrya Sandersa. Sanders je bio prvi izbor Lionsa na draftu 1989. (treći ukupno). U svoje prve dvije sezone odmah je bio izabran i u Pro Bowl i za najboljeg igrača lige na svojoj poziciji (All-Pro), ali to Lionsima nije bilo dovoljno za uspjeh.

Taj uspjeh dolazi 1991. godine kada Lionsi osvajaju diviziju sa 12 pobjeda. U svojoj jedinoj pobjedi u doigravanju od 1957. do danas, Lionsi nadmoćnom pobjedom nad Dallas Cowboysima *quarterbacka* Troya Aikmana ulaze u konferencijsko finale gdje gube od Washington Redskinsa 41:10 (koji kasnije postaju prvaci). Do kraja 90-ih ulaze u doigravanje još pet puta, svaki put gubeći u prvoj utakmici (od toga dvaput od svojih divizijskih rivala, Green Bay Packersa). Sanders 1997. zajedno sa *quarterbackom* Packersa Brettom Favreom, osvaja titulu najvrijednijeg igrača lige (MVP) nakon što je imao 2053 jarda probijanja u sezoni (drugi najbolji rezultat u povijesti).

### Od 2000. do danas

Novo tisućljeće Lionsima donosi možda i najgore rezultate u povijesti. U sezonama 2001. do 2003. ne dobivaju ni jednu utakmicu u gostima, a 2008. ostvaruju neslavni rekord lige sa svih 16 poraza u sezoni. Iduće sezone zato imaju prvi izbor ukupno na draftu kojim biraju *quarterbacka* Matthewa Stafforda. Stafford, zajedno sa *wide receiverom* Calvinom Johnsonom (rekorderom lige po broju uhvaćenih jarda dodavanja  iz 2012. godine sa 1964 jarda) i *defensive tackleom* Ndamukongom Suhom čini jezgru današnje momčadi Lionsa.

Učinak po sezonama od 2002.
---------------------------

| Sezona | Divizija | Regularni dio sezone | Uspjeh u playoffu |
| --- | --- | --- | --- |
| Pobjede | Porazi | Neriješeno | Plasman |
| 2002. | NFC Sjever | 3 | 13 | 0 | 4. |  |
| 2003. | NFC Sjever | 5 | 11 | 0 | 4. |  |
| 2004. | NFC Sjever | 6 | 10 | 0 | 3. |  |
| 2005. | NFC Sjever | 5 | 11 | 0 | 3. |  |
| 2006. | NFC Sjever | 3 | 13 | 0 | 4. |  |
| 2007. | NFC Sjever | 7 | 9 | 0 | 3. |  |
| 2008. | NFC Sjever | 0 | 16 | 0 | 4. |  |
| 2009. | NFC Sjever | 2 | 14 | 0 | 4. |  |
| 2010. | NFC Sjever | 6 | 10 | 0 | 3. |  |
| 2011. | NFC Sjever | 10 | 6 | 0 | 2. | došli do wild-card runde (poraženi od New Orleans Saintsa 45:28) |
| 2012. | NFC Sjever | 4 | 12 | 0 | 4. |  |
| 2013. | NFC Sjever | 7 | 9 | 0 | 3. |  |
|

Izvori
------

1. 1 2  „Portsmouth Spartans". football-almanac.com. Arhivirano iz originala na datum 2013-12-26. Pristupljeno 9. siječnja 2014.
2. ↑  „The First Playoff Game". profootballhof.com. Pristupljeno 9. siječnja 2014.
3. ↑  „Eighty years ago, NFL made changes that would forever alter the future". sportsillustrated.cnn.com. 2. rujna 2013.. Arhivirano iz originala na datum 2014-01-09. Pristupljeno 9. siječnja 2014.
4. ↑  „A Rivalry for the Ages". profootballhof.com. Arhivirano iz originala na datum 2014-01-09. Pristupljeno 9. siječnja 2014.
5. ↑  „Bobby Layne or not, Lions cursed". detroitnews.com. 20. prosinca 2013.. Arhivirano iz originala na datum 2014-01-09. Pristupljeno 9. siječnja 2014.
6. ↑  „1971 Bears vs. Lions The tragic death of Chuck Hughes". chicagonow.com. 9. studenog 2013.. Pristupljeno 9. siječnja 2014.
7. ↑  „Detroit Lions Gridiron Heroes - Barry Sanders". detroitlions.com. Arhivirano iz originala na datum 2014-01-09. Pristupljeno 9. siječnja 2014.
8. ↑  „NFL Single-Season Receiving Yards Leaders". pro-football-reference.com. Pristupljeno 9. siječnja 2014.

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |